Voltaire esiintymässä San Franciscossa vuonna 2005
**Voltaire**, oikealta nimeltään **Aurelio Voltaire Hernández** (s. 25. tammikuuta 1967 Havanna, Kuuba) on amerikkalainen muusikko.

Voltaire vietti lapsuutensa New Jerseyssä perheensä kanssa, mutta hän ei nauttinut elostaan siellä. 17-vuotiaana hän muutti New Yorkiin.
Voltaire on myös taitava animaatio- ja sarjakuvataiteilija, ja työskentelee professorina kuvataidekoulussa New Yorkissa.

Hän otti alkujaan taiteilijanimekseen toisen virallisen etunimensä (joka on sattumoisin sama kuin kuuluisalla ranskalaisella valistusfilosofilla François-Marie Arouetilta), mutta on sittemmin ryhtynyt suosimaan muotoa Aurelio Voltaire, ettei häntä sekoitettaisi muihin Voltaire-nimeä kantaviin yhtyeisiin ja artisteihin.

Muusikon ura
------------

Voltairen musiikin vaikutteet ovat peräisin eurooppalaisesta kansanmusiikista ja goottirockista. Hänellä on levytyssopimus maineikkaan darkwave-musiikkiin erikoistuvan Project Records -levymerkin kanssa, ja sen vuoksi Voltaire luokitellaan toisinaan myös darkwave-artistiksi. Voltaire luokitellaan useimmin dark cabaret -muusikoksi, sillä hänen musiikissaan on vaikutteita kabareesta. Lexicon Magazine -lehti on kuvaillut Voltairen tyyliä termillä "goth cabaret" ("goottikabaree"), ja jotkut arvostelijat luokittelevat Voltairea myös uudeksi aalloksi. Voltaire nimeää musiikkinsa vaikuttajikseen Rasputinan, Morrisseyn, Tom Waitsin, Cab Callowayn ja elokuvasäveltäjä Danny Elfmanin.

Yläasteikäisenä Voltaire soitti yhtyeessä First Degree. Tuolloin hän ihaili Duran Duran -yhtyettä mutta alkoi kuunnella goottirockyhtyeitä kuten Bauhaus ja The Cure.

Aikuisena Voltaire perusti yhtyeen, jossa soittimina olivat muiden muassa viulu, sello, rummut ja Voltaire itse laulajana sekä akustisen kitaran soittajana. Vuoden kuluttua Projekt Records kiinnitti yhtyeen, ja kesäkuussa 1998 yhtye julkaisi ensimmäisen albuminsa *The Devil's Bris*. Kaksi vuotta myöhemmin julkaistiin toinen albumi *Almost Human*.

Voltairen suosituimpiin kappaleisiin kuuluu "BRAINS!", joka tuotettiin Cartoon Network -ohjelmaan *The Grim Adventures of Billy and Mandy* (aiemmin *Grim & Evil*). Kappale soi jaksossa *Little Rock of Horror*. Voltaire kirjoitti myös kappaleen "The Land of the Dead" piirroselokuvaan *Billy and Mandy's Big Boogie Adventure*, jonka alussa kappale soi.

Star Trek -ihailijana Voltaire vierailee usein science fiction -tapahtumissa kuten I-CON ja Dragon Con, ja hän julkaisi neljän kappaleen ep-levyn nimeltä *Banned on Vulcan*. Ep-levy parodisoi Star Trek -sarjan hahmoja.

Voltaire on myös keulahahmo ja laulaja uusi aalto -yhtye The Oddzissa.

Julkaisut
---------

* The Devil's Bris (1998)
* Almost Human (2000)
* Banned on Vulcan (2001)
* Boo Hoo (2002)
* Then And Again (2004)
* Deady Sings! (2004)
* Zombie Prostitute... (2006)
* Live! (2006)
* Ooky Spooky (2007)
* To the Bottom of the Sea (2008)
* Spooky songs for creepy kids (2010)
* Hate Lives in a Small Town (2010)
* Riding a Black Unicorn Down the Side of an Erupting Volcano While Drinking From a Chalice Filled With the Laughter of Small Children (2011)
* BiTrektual (2012)
* Raised By Bats (2014)

Lähteet
-------

1. ↑  Projekt Artist: 'Voltaire' (HTML) Projekt Records.  Arkistoitu 21.11.2000. Viitattu 13.2.2007. English
2. ↑  Projekt: Darkwave lobby (HTML) Projekt Records.  Arkistoitu 11.6.2000. Viitattu 13.2.2007. English
3. ↑  Various authors: Projekt: darkwave - 'Almost Human' (HTML) Projekt Records.  Arkistoitu 22.3.2002. Viitattu 13.2.2007. (englanniksi)
4. ↑  Voltaire: Voltaire's official MySpace (HTML) *profile.myspace.com*. Viitattu 13.2.2007. English
5. 1 2  BlackOrpheus: Salon de Voltaire: An Intimate Dialogue (HTML) StarVox music zine. Viitattu 13.2.2007. English
6. 1 2  Dragon\*Con Biography: [Voltaire] (HTML) Dragon Con.  Arkistoitu 5.9.2006. Viitattu 13.2.2007. English
7. ↑  The Oddz: The Oddz' official MySpace *myspace.com*. Viitattu 13.2.2007. English

Aiheesta muualla
----------------

* Voltairen kotisivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* SNAC

 |

 |